In 2014 het die Oscar-wenner Alicia Vikander die rol van 'n robot vertolk in die riller Ex Machina. Die robot, Ava, het die gesig en hande van 'n mens gehad, maar die lyf van 'n robot. Sy het blitsig menslike eienskappe begin aanneem, soos om haar emosies uit te druk, mense te manipuleer en selfs haar lot te bevraagteken. Die Sweedse aktrise se spel het haar 'n Bafta-benoeming besorg.
Maar nou is daar 'n robot met die naam Sophia, en vir vier weke het sy 'n wrok teen die Amerikaanse model Chrissy Teigen gekoester. Hoe so?
Op 13 Desember 2017 het Sophia op Twitter 'n foto van haarself gedeel wat 'n appel vashou. Daarby het sy geskryf: "Raai na watter stad is ek op pad? Hier's 'n leidraad."